Orasul Boldesti-Scaeni
Calea Unirii nr 67
Judetul Prahova

Nr. ……………… / …………………

CONTRACT DE FINANTARE
Încheiat în temeiul prevederilor:
· Legea nr. 69/2000 a educaţiei fizice şi sportului cu modificările şi completările ulterioare;
· Ordinul nr. 664/2018, privind finanţarea din fonduri publice a proiectelor şi programelor sportive, cu completările şi modificările ulterioare;
· H.C.L. nr 73/22.04.2019 (hotărârea prin care se aprobă Regulamentul privind finanţarea activităţilor şi proiectelor sportive derulate în cadrul programelor sportive “Promovarea sportului de performanţă” şi „Sportul pentru toţi”);
· [bookmark: _GoBack]H.C.L. nr. 58/29.03.2022,  prin care s-a aprobat alocarea sumei de 80.000 lei Clubului Sportiv Petrolistul Boldesti.
Art. 1 PĂRŢILE CONTRACTANTE
Oraşul Boldeşti-Scăeni, cu sediul în localitatea Boldeşti-Scăeni, Calea Unirii, nr. 67, judeţul Prahova, codul fiscal 2842943, Cont IBAN RO73 TREZ 24A6 7050 3591 100X , deschis la Trezoreria Boldeşti-Scăeni, reprezentat de  BUCUROIU CONSTANTIN, având funcţia de Primar şi IONESCU ELENA, şef serviciul financiar-contabilitate, denumită în continuare autoritate finanţatoare
şi
Clubul Sportiv Petrolistul Boldesti, cu sediul in Boldesti-Scaeni,  Aleea Clubului nr 5, Cod de
înregistrare fiscal 6922425, C.I.S 259/22.02.2002, Cont bancar RO02 RNCB 0205 0448 7806 0001, deschis la BCR Ploiesti, reprezentat de Nicolescu Sava Mihail, având funcţia de  Presedinte şi Richita Daniel, în calitate de coordonator proiect, denumită în continuare beneficiar.
Art. 2 OBIECTUL CONTRACTULUI
1. Obiectul prezentului contract are ca scop promovarea şi dezvoltarea activităţii sportive în
Oraşul Boldeşti-Scăeni, prin finanţarea activităţilor sportive desfăşurate de Clubul Sportiv Petrolistul Boldesti.
1. Finanţarea activităţii sportive desfăşurate de Clubul Sportiv Petrolistul Boldesti se va realiza prin alocarea de la bugetul local a sumei de 80.000 lei, aprobată prin Hotărârea Consiliului Local al
Oraşului Boldeşti-Scăeni.
Art. 3 DURATA CONTRACTULUI
1. Prezentul contract intră în vigoare la data semnării lui de către părţi şi este valabil până data de 18 decembrie 2022.

Art. 4 DREPTURILE SI OBLIGATIILE PARTILOR
0. Oraşul Boldeşti-Scăeni:
4.1.1 -se obligă să finanţeze activităţile sportive desfăşurate de Clubul Sportiv Petrolistul Boldesti, prin alocarea sumei de 80.000 lei din bugetul local pe anul 2022.	
4.1.2. - se obligă să vireze în contul beneficiarului suma prevăzută la art. 2.2, astfel:
- în avans, 20.000 lei, din valoarea contractului (până la 30% din valoarea contractului), în baza cererii înaintate de către Beneficiar;
- restul sumei prevăzute la art. 2.2 va fi virată de către autoritatea finanţatoare, în termen de până la 30 de zile de la data prezentării documentelor prevăzute la art. 4.2.2.


1. Sumele alocate de la bugetul local al Oraşului Boldeşti-Scăeni vor fi întrebuinţate la decontarea cheltuielilor realizate în scopul îndeplinirii acţiunilor/activităţile stabilite în Anexa nr. 1 la prezentul contract.
1. Autoritatea finanţatoare va vira sumele stabilite în contul Clubului Sportiv Petrolistul Boldesti, pe baza documentelor justificative depuse, conform Cap. VII din Regulamentul aprobat prin Hotărârea Consiliului Local al Oraşului Boldeşti-Scăeni şi în conformitate cu Anexa nr. 2 „Buget”, care este parte integrantă din prezentul contract.
1. În cazul în care clubul sportiv nu respectă prevederile prezentului contract, autoritatea finanţatoare are dreptul de a solicita restituirea sumelor acordate şi a majorărilor de întârziere existente pentru creanţele bugetare, calculate pentru perioada de când s-a acordat suma şi până în momentul recuperării, precum şi sistarea virării sau diminuarea sumei alocate, după caz, conform dispoziţiilor dreptului comun în materie.
1. Poate refuza la decont cheltuielile eligibile care nu sunt justificate conform prevederilor contractuale de către clubul sportiv. Vor fi aprobate la plată cheltuielile eligibile regăsite la Cap. VII din Regulamentul aprobat prin Hotărârea Consiliului Local al Oraşului Boldeşti-Scăeni, în cazul în care acestea sunt mai mari vor fi plătite parţial.
1. Poate modifica unilateral cuantumul sumei alocate, sau poate să rezilieze contractul, în cazul în care clubul sportiv nu îşi îndeplineşte corespunzător prevederile prezentului contract.
1. Poate solicita orice tip de documente justificative prevăzute de lege pentru determinarea eligibilităţii sau legalităţii unei cheltuieli sau activităţi.
0. Clubul Sportiv Petrolistul Boldesti
1. Se obligă să îşi desfăşoare activitatea şi să utilizeze resursele alocate prin prezentul contract de susţinere financiară, numai pentru obiectivele prevăzute în Anexa nr. 3 „Scopul şi obiectivele proiectului” care este parte integrantă din prezentul contract.
1. Se obligă să prezinte rapoarte şi documente justificative (facturi, chitanţe, ordine de plată, state de plată, etc.) care vor cuprinde o secţiune narativă şi o secţiune financiară. În situaţia în care depune la decont documente justificative neînsoţite de dovada plăţii, se obligă ca în termen de 15 zile calendaristice de la data plăţii de către autoritatea finanţatoare a decontului depus, să prezinte dovada plăţii acestor documente. În situaţia în care, beneficiarul nu depune documentele care atestă dovada plăţii în termenul menţionat mai sus, autoritatea finanţatoare  nu va accepta la plată următoarele deconturi şi se vor recupera sumele nejustificate cu majorări de întârziere existente pentru creanţele bugetare, calculate pentru perioada de când s-a acordat suma şi până în momentul recuperării.
1. Se obligă să contribuie la finanţarea proiectului cu o contribuţie proprie. De asemenea, se obligă să depună la autoritatea finanţatoare documente justificative (facturi, chitanţe, ordine de plată, state de plată, etc.) pentru suma alocată de la bugetul local al Oraşului Boldeşti-Scăeni.
1. Cheltuielile eligibile vor putea fi decontate în baza contractului de finanţare numai în măsura în care sunt justificate şi oportune şi au fost contractate şi achitate în perioada executării contractului.
1. Se obligă să depună în termen de cel mult 15 de zile, de la finalizarea acţiunilor/activităţilor sportive la sediul autorităţii finanţatoare documente financiare justificative şi rapoarte intermediare/finale de activitate privind stadiul implementării acţiunilor/activităţilor sportive, din punct de vedere:
     -   al realizării activităţilor, a obiectivelor şi a indicatorilor prevăzuţi în contract
     - financiar completate potrivit Formularului din anexa nr. 8 a Regulamentului;
Justificarea utilizării ultimei tranşe pentru activităţile din luna decembrie se va efectua până la data de 18 decembrie a anului curent.
1. În cazul neîndeplinirii sau îndeplinirii necorespunzătoare a părţii din contract pentru care s-a acordat avans, beneficiarul se obligă să restituie către autoritatea finanţatoare sumele reprezentând avansul virat; la suma restituită se vor adăuga majorări de întârziere existente pentru creanţele bugetare, calculate pentru perioada de când s-a acordat avansul şi până în momentul recuperării.
1. Să restituie autorităţii finanţatoare, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control, sumele primite, precum şi majorări de întârziere existente pentru creanţele bugetare, calculate pentru perioada de când s-a acordat suma şi până în momentul recuperării.
1. O cheltuială poate să fie decontată numai de către o autoritate finanţatoare. Beneficiarul îşi asumă respectarea acestei prevederi prin menţiunea pe fiecare copie a documentelor justificative depuse spre decontare a textului „În conformitate cu originalul. Această cheltuială nu a fost şi nu va fi decontată la un alt finanţator”.
1. În cazul în care anumite linii bugetare sunt depăşite de valoarea cheltuielilor, acestea nu vor putea fi compensate cu alte linii bugetare care nu au fost completate.
1. Raportul financiar poate să conţină sume mai mari decât valoarea sumei alocate de către autoritatea finanţatoare, dar nu va putea fi decontată o sumă mai mare decât cea prevăzută în contractul de finanţare, chiar în situaţia în care cheltuielile reale sunt mai mari.
1. (1) Dispoziţiile contractuale nu se pot modifica pe perioada derulării contractului, cu excepţia situaţiilor temeinic justificate. Modificarea sau completarea contractului se poate face doar cu acordul ambelor părţi, printr-un act adiţional, prin depunerea unei solicitări care va fi aprobată prin Hotărâre a Consiliului Local al oraşului Boldeşti-Scăeni. În acest sens, modificarea sau completarea este valabilă doar pentru acţiuni viitoare.
1. Bugetul, anexă a contractului, poate fi modificat doar în situaţia în care se realizează economii în urma finalizării unor acţiuni/activităţi. Sumele rezultate ca urmare a economiilor pot fi utilizate la acţiuni/activităţii viitoare care au fost cuprinse în contract. Modificarea sau completarea bugetului se poate face doar cu acordul ambelor părţi, printr-un act adiţional la contract, prin depunerea de către beneficiar a unei solicitări în acest sens. Condiţia de bază este aceea ca suma alocată prin contractul de finanţare, să rămână neschimbată.
1. Activităţile/acţiunile din cadrul proiectului pot fi modificate în ceea ce priveşte data şi locaţia de desfăşurare a acelor acţiuni/activităţi, înainte ca acestea să se desfăşoare. Modificarea se notifică de către beneficiar înainte de data stabilită în contract pentru desfăşurarea acţiunii în discuţie, în baza unor documente justificative.
1. În situaţia în care unele acţiuni/activităţi cuprinse în anexa contractului de finanţare nu se pot realiza, fie din motive obiective ce ţin de Beneficiar, fie ca urmare a anulării unor acţiuni/competiţii sportive la care Beneficiarul urma să participe, sumele alocate acestor acţiuni/activităţi vor putea fi redistribuite la alte acţiuni/activităţi cuprinse în contractul de finanţare sau prin introducerea în contract a altor acţiuni/activităţi care au fost cuprinse în cererea de finanţare. Condiţia de bază este aceea ca suma alocată prin contractul de finanţare, să rămână neschimbată. Modificarea sau completarea activităţilor/acţiunilor se poate face doar cu acordul ambelor părţi, printr-un act adiţional la contract, aprobat prin Hotărâre a Consiliului Local, prin depunerea de către structura sportivă a unei solicitări în acest sens.
1. Se obligă să promoveze imaginea Oraşului Boldeşti-Scăeni în toate activităţile pe care le va desfăşura, făcând referire explicită la următoarea expresie: „Activitate realizată cu sprijinul Oraşului Boldeşti-Scăeni” şi să introducă pe materialele realizate în cadrul activităţii desfăşurate logo-ul Oraşului Boldeşti-Scăeni. Înainte ca aceste materiale să fie produse, structura sportivă are obligaţia de a obţine de la Oraşul Boldeşti-Scăeni acceptul privind realizarea lor.
1. Se obligă să organizeze la cererea Oraşului Boldeşti-Scăeni activităţi de profil ce urmează a se desfăşura sub egida localitătii.
1. Se obligă să înştiinţeze Oraşul Boldeşti-Scăeni în următoarele situaţii: fuziune, desfiinţare, mutare a clubului/echipei finanţate.
1. Se obligă să permită persoanelor delegate de autoritatea finanţatoare să efectueze controlul privind modul de utilizare a sumei alocate prevăzute la art. 2, pct. 2.2., să păstreze, conform prevederilor legale, toate documentele financiare care atestă desfăşurarea proiectului.
1. Se obligă, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control, să restituie sumele primite, precum şi penalităţile aferente acestora, calculate potrivit dispoziţiilor legale în vigoare.
1. Se obligă să respecte prevederile actului constitutiv şi ale statului propriu, precum şi statutul şi regulamentele federaţiei sportive naţionale la care este afiliată.
1. Se obligă să promoveze spiritul de fair-play, să întreprindă măsurile necesare pentru prevenirea şi combaterea violenţei în sport şi dopajului în cadrul acţiunilor finanţate potrivit prezentului contract.
1. Se obligă să permită accesul nediscriminatoriu al publicului larg la proiectul sportiv în mod gratuit sau, după caz, pe bază de bilete şi abonamente ce se vor afla în vânzare liberă. Clubul sportiv va suporta toate taxele ocazionate de vânzarea biletelor, drepturi de autor şi drepturi conexe de autor.
1.  Decontările se vor efectua parţial sau integral, numai în baza documentelor justificative, dacă acestea sunt complete şi corect întocmite
1. Responsabilitatea pentru legalitatea documentelor prezentate la decontare cade în sarcina structurii sportive.
Art. 5 MODIFICAREA ŞI ÎNCETAREA CONTRACTULUI
1. Încetarea prezentului contract poate avea loc în următoarele cazuri:
· la expirarea termenului pentru care a fost încheiat;
· prin acordul părţilor contractante;
· în caz de forţă majoră;
· prin reziliere, de drept, fără punerea în întârziere şi fără intervenţia instanţei de judecată în cazul nerespectării destinaţiei sumelor alocate, cu obligaţia restituirii complete a sumelor acordate şi a majorărilor de întârziere existente pentru creanţele bugetare, calculate pentru perioada de când s-a acordat suma şi până în momentul recuperării.
Art. 6 CESIUNEA
1. Se interzice cesiunea către terţi a obligaţiilor izvorâte din prezentul contract.
1. Cedentul rămâne răspunzător faţă de debitor pentru încălcarea interdicţiei de a cesiona, în condiţiile Codului Civil.
Art. 7 REGLEMENTAREA LITIGIILOR
1. Eventualele litigii, neînţelegeri sau pretenţii, având legătură cu prezentul contract de finanţare, sau încălcare, încetarea, sau invalidarea acestuia, vor fi soluţionate pe cale amiabilă, în caz contrar părţile se vor adresa instanţei de judecată de drept comun.
Art. 8 FORŢA MAJORĂ
1. Prin forţa majoră se înţeleg evenimente imprevizibile si inevitabile independente de voinţa părţilor, intervenite după intrarea in vigoare a prezentului contract, si care împiedică în mod obiectiv execuţia integrală sau parţială a obligaţiilor ce decurg din acest contract.
1. În caz de apariţie a unui eveniment de forţă majoră, partea care îl invocă trebuie sa informeze cealaltă parte în termen de 5 zile de la apariţia lui, sau de la data la care a luat cunoştinţă de acesta, prin notificarea expresă. Încetarea cazului de forţă majoră va fi de asemenea adusă la cunoştinţa celeilalte părţi in termen de 5 zile de la încetarea, prin notificare expresă.

Art. 9 CLAUZE SPECIALE
1. Părţile au obligaţia de a nu întreprinde nimic de natura a afecta bună desfăşurare a activităţii care face obiectul prezentului contract de finanţare.
Art. 10 DISPOZIŢII FINALE
1. (1) Modificarea, adaptarea şi completarea prezentului contract, se va face numai cu acordul scris şi semnat al ambelor părţi, prin acte adiţionale, aprobate prin Hotărâri ale Consiliului Local.
(2) Anexele Contractului de finanţare se pot modifica şi completa doar cu acordul scris şi semnat al ambelor părţi, prin acte adiţionale.
1. Anexele „Activităţile/acţiunile din cadrul proiectului”, ”Bugetul proiectului” şi ”Scopul şi obiectivele proiectului” fac parte integrantă din prezentul contract.
1. Obligatiile partilor in ceea ce priveste protectia datelor cu caracter personal sunt prevazute in Anexa nr 4. 
1. Prezentul contract de finanţarea fost încheiat în 2 exemplare de valoare juridică egală, din care 1 exemplar pentru Oraşul Boldeşti-Scăeni şi 1 exemplar pentru Clubul Sportiv Petrolistul Boldesti.	

ORAȘUL BOLDEȘTI-SCĂENI                                      CLUBUL SPORTIV 
                                                                                   PETROLISTUL BOLDEȘTI

        Primar,	                                                                         Beneficiar,
 Bucuroiu Constantin                                                              Reprezentant legal,
                                                                                             Nicolescu Sava Mihail                     
Şef serviciu financiar contabilitate,	                                
    Ionescu Elena
                                                                                                                                  
                                                                                              Coordonator proiect,
Oficiul juridic,                                                                             Richita Daniel                        
   Iamandi Ion
  













ANEXA NR 4

LA CONTRACTUL DE FINANTARE  NR........... /DATA .....................
CLAUZA STANDARD PRIVIND PROTECȚIA DATELOR PERSONALE

Părţile ,
Orașul Boldești-Scăeni, cu sediul in Boldești-Scăeni, Calea Unirii nr 67, Județul Prahova, telefon/fax : 0244/211363, cod fiscal 2842943, cont RO13TREZ 24A 650401710130X deschis la Trezoreria Boldești-Scăeni, reprezentat prin BUCUROIU CONSTANTIN – primar si IONESCU ELENA – sef serviciu buget, finanțe – contabilitate, in calitate de autoritate finanțatoare
 si 
Club Sportiv Petrolistul Boldești, cu sediul in Boldești-Scăeni,  Aleea Clubului nr 5, Cod de
înregistrare fiscal 69224425, C.I.S 259/22.02.2002, Cont bancar RO02 RNCB02 50448 7806 00001, deschis la BCR Ploiești, reprezentat de Nicolescu Sava Mihail,, având funcţia de  Președinte şi Richita Daniel, în calitate de coordonator proiect, denumită în continuare beneficiar.

Art. 1.Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal. 
Art. 2. Părțile sunt conștiente de faptul că normele europene din Regulamentul 2016/679 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. 
Prin urmare, 
Părțile confirmă respectarea deplină a următoarelor prevederi, inclusiv dar fără a se limita la:
● capacitatea de a respecta drepturile persoanelor vizate privind ștergerea, corectarea sau transferul informațiilor personale 
● informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia, 
● îndeplinirea tuturor îndatoririlor obligatorii privind documentarea conformării cu Regulamentul 2016/679.
Art. 3.Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. 
De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
Art.4.Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:
● vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal 
● vor preveni utilizarea fără autorizație a sistemelor de prelucrare a datelor 
● se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare
● se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor 
● se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor
● se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți
● se vor asigura că datele cu caracter personal sunt protejate de distrugere sau pierdere accidentală
● se vor asigura că datele colectate în scopuri diferite pot fi prelucrate separat


    
ORAȘUL BOLDEȘTI-SCĂENI                                           CLUBUL SPORTIV
                                                                                     PETROLISTUL BOLDEȘTI

 Primar,	                                                                         Beneficiar,
 Bucuroiu Constantin                                                       Reprezentant legal,
                                                                                       Nicolescu Sava Mihail
Şef serviciu financiar contabilitate,	                                   
Ionescu Elena
                                                                                             

Oficiul juridic,                                                                 Coordonator proiect,                                                           
Iamandi Ion                                                                            Richita Daniel




